钦定古今图书集成/方舆汇编/职方典/第1405卷 > 《刘仙岩记》元·潘仁
## 钦定古今图书集成/方舆汇编/职方典/第1405卷 > 《刘仙岩记》元·潘仁

“桂林诸山，奇秀为岭南最，皆平地拔起，望之亭亭玉
立，或森若剑戟。而岩穴幽邃，冥搜莫极，至雕镂万状，
穷极天巧，虽绘事不能得仿佛。”其最近可朝夕游者，
则有若七星岩、水月洞，惟“刘仙、白龙二岩尤号奇观。
然去城逾十里许，游者数至。”宪使济南宋公绍明按
节广右，越仲夏初吉，时雨新霁，岚气廓清，相与同集
“岩下，屏徒御，攀危磴，瞰幽穴，摩挲石刻，以访刘仙之
遗踪，踵昔贤之芳躅。耸目旷漠之野，而怜兹耕稼之
民，俯仰今古，怅然兴怀。”归过白云洞，仰观绝壁巅崖，
神爽飞越。是日乐甚，命侍吏《潘仁记》之。